|  |  |
| --- | --- |
|   | **НАРОДНО ЧИТАЛИЩЕ ”ЗОРА-1928г.” село Дюлево, община Стрелча**e-mail: nczora1928@abv.bg |

Изх.№ 003/ 09.04.2019г.

с.Дюлево

До Кмета

на община Стрелча

**ОТЧЕТ**

**За осъществените дейности в изпълнение на програмата по чл.26 от Закона за читалищата и за изразходваните от бюджета средства през 2018г. на НЧ „Зора-1928г.” с. Дюлево.**

На основание чл.26 (1), чл.26 a (4) от Закон за народните читалища Ви представяме обобщен годишен отчет за осъществените читалищни дейности за 2018 г. на НЧ „Зора-1928г.” с. Дюлево. Отчетът се съдържа в следните направления:

І. Библиотечна дейност;

 ІІ. Самодейна читалищна дейност и културен календар за 2018г.;

ІІІ. Предвидени културни мероприятия за 2019г.;

 ІV. Организационна структура на НЧ „Зора-1928г.”;

 V. Финансово състояние

**І. Библиотечна дейност**

Читалище „ЗОРА – 1928 г.” с. Дюлево развива своята дейност вече деветдесет и една години. То съчетава, както културния облик на селото ни, така и съхранението на местните традиции и творчество. Към читалището е и библиотеката, която през последните години на бързо развиващите се технологии и богат художествен пазар се опитва да остане важна част в живота на своите читатели. Библиотеката има наличност от 3250 книги. От тях детската литература – 670 бр., детска отраслова литература – 20 бр., художествена литература за възрастни – 1775 бр., отраслова литература 855 бр..

Библиотеката има 37 постоянни читатели, от които 12 са ученици в различна възрастова група. През летния сезон читателския поток значително се завишава, тъй като много ученици от други населени маста и летовници прекарват ваканциите и отпуските си на територията на селото ни.Читателите са в различна възраст и с многостранни интереси. Вниманието им се насочва към нови и актуални заглавия от художествената литература, а учениците проявяват интерес към справочните материали и ученически помагала. Водени от нуждата да задоволим очакванията на нашите читатели имаме спешна необходимост от обновяване на библиотечния фонд.

През последните години се създаде група от редовни читатели от различна възраст, с цел популяризирането на българската литература. Продължава се традицията в определен ден от седмицата да се събират, за да прочетат и разискват произведения от различни български автори или разучаването на нови народни песни. Вече седма година разполагаме с интернет връзка, която има своята положителна страна, както за посетителите ни, така и за по- голяма ефективност на читалищната ни дейност. За да сме актуални в търсенето на интересни художествени заглавия ползваме интернет книжарниците с предлаганата от тях литература. През изминалата 2018 г. бяха закупени със средства на Читалището 5 нови книги и бе получено дарение от Общински съвет Стрелча с нова художествена литература от различни отрасли.

Разполагаме с компютърна конфигурация, която за съжаление, като техника е остаряла. Читалището в село Дюлево остана единствен център на културно и традиционно наследство. То е онази тъй важна свързваща частица между славното минало и бързоразвиващото се бъдеще. За малки населени места, като нашето, читалищната дейност и библиотеката са необходимата връзка, която дава шанса на нашите деца да са конкурентни в средата, в която живеят и посетителите ни да не се чувстват ощетени в своите предпочитания.

**ІІ. Самодейна читалищна дейност и културен календар за 2018г.**

Читалище „ЗОРА- 1928 г.” село Дюлево е малко, но въпреки това развива дейност и продължава да работи упорито за постигане на целите си за запазване на народните традиции и предаването им на по- младото поколение.

Самодейният състав се състои от 5 жени на различна възраст, всяка от които е достатъчно колоритна в своите изяви и добре познаваща местните традиции и обичаи. През изтеклата 2018 година работата ни се състоеше в:

 **Месец Януари**

**01.** -„Васильов ден” – СУРВА. Традиционна дейност, в която участие взимат най- малките жители на селото, който с ръчно направени сурвачки поздравиха населението за здраве.

**21.** - отбелязахме „Бабин ден” с тържество, което се проведе в сградата на Библиотеката, с участие на жители на Дюлево. По традиция най- младата майка поля вода на най- възрастната жена медицинско лице в селото.

 **Месец Февруари**

 **01.** - отпразнувахме традиционния ден на лозаря- „Трифон- Зарезан”.

 **Месец Март**

**03. -** Отбелязване на националният празник на Република България, с полагане на цветя.

**8-ми Март** - Денят на жената бе отбелязан с художествена програма на женския самодеен състав.

**Месец Април**

 Читалището продължава традицията заложена от предходната година и заедно с най- малките деца отново се отбеляза празника „Лазаруване”. За „Великден”, се организира състезание за откриване на боядисани яйца. За победителите с най- много събрани яйца имаше награди.

 **Месец Май**

 Организацията и отпразнуването на традиционния събор на село Дюлево- „Гергьовден”.

**Месец Юни**

**01.**– Денят на детето се отбеляза с празнична програма.

 **Месец Септември**

**06. -** с тържествено честване се отбеляза Деня на Съединението. Участие взеха самодейния състав към НЧ „ЗОРА”-1928г.

**Месец Ноември**

**01.**- Отбелязване на Деня на народните будители.

**Месец Декември**

Честване на коледните празници.

**31. -**  Празничната новогодишна нощ, благодарение на спонсорството на Ферма „Овис”, ЗП „И.Ченчев” Динко Тотков, „Лало Стоянов” ЕООД и жители на с.Дюлево, се отбеляза със заря.

**ІІІ. Предвидени културни мероприятия за 2019г.**

|  |  |  |  |
| --- | --- | --- | --- |
| Дата | Културно мероприятие | Организатори | средства |
| 2019 г |  |  |  |
| м.Януари | Сурвакане | НЧ „Зора-1928г.” | Без финансиране |
| м.Януари | Честване на Бабин ден и Ден на родилната помощ | НЧ „Зора-1928г.” | Съфинансиране |
| м.Февруари | Ден на лозата и виното | НЧ „Зора-1928г.” | Без финансиране |
| м.Февруари | Годишнина от обесването на В.Левски - рецитал | НЧ „Зора-1928г.” | Без финансиране |
| м.Март | Честване Освобождението на България- рецитал | НЧ „Зора-1928г.” и Кметство с.Дюлево | Без финансиране |
| м.Март | 8-ми Март - Деня на жената- програма | НЧ „Зора-1928г.”  | Съфинансиране |
| м.Април | Отбелязване на народен обичай -лазаруване | НЧ „Зора-1928г.”  | Без финансиране |
| м.Април | Отпразнуване на „Великден” | НЧ „Зора-1928г.” | Съфинансиране и спонсорство |
| м. Април | Отбелязване на 140 години от Априлското въстание - рецитал | НЧ „Зора-1928г.” | Без финансиране |
| м.Май | Организиране на традиционният годишен събор „Гергьовден” с.Дюлево | НЧ „Зора-1928г.” и Кметство с.Дюлево | Съфинансиране и спонсорство |
| м. Май | 24 Май – Ден на славянската писменост и култура - беседа | НЧ „Зора-1928г.” и Кметство с.Дюлево | Съфинансиране и спонсорство |
| м.Юни | Ден на детето - беседа | НЧ „Зора-1928г.” и Кметство с.Дюлево | Без финансиране |
| м.Юни | Ден на Ботев и загиналите за свободата на България - рецитал | НЧ „Зора-1928г.” и Кметство с.Дюлево | Без финансиране |
| м.Септември | Отбелязване на Деня на Независимостта | НЧ „Зора-1928г.” и Кметство с.Дюлево | Без финансиране |
| м.Ноември | Честване деня на народните будители | НЧ „Зора-1928г.” | Без финансиране |
| м.Декември | Организиране и честване на коледно- новогодишните тържества | НЧ „Зора-1928г.” и Кметство с.Дюлево | Дарения и спонсорство |

**ІV. Организационна структура на НЧ „Зора-1928г.”**

1. **Председател:**

Стойка Й. Гущерова

1. **Членове на Читалищното настоятелство:**
	1. Петка П. Раленекова
	2. Стефка Ат. Бончева
	3. Веселка С. Кацарова
2. **Проверовъчна комисия:**
	1. Цонка Кирова
	2. Стоянка Николова
3. **Библиотекар:**

Димитър Спасов

**V. Финансово състояние**

1. Обща информация

Читалищната дейност на НЧ „Зора- 1928г.” с.Дюлево се финансира чрез държавна субсидия и се дофинансира от общинския бюджет. През 2013г. на НЧ „Зора- 1928г.” с.Дюлево, се предоставиха земеделски имоти от общинският поземлен фонд, чрез който се дофинансира цялостната дейност на читалището.

1. Финансов отчет

|  |  |  |  |  |
| --- | --- | --- | --- | --- |
| Каса / № | Обяснение | Приход в лева | Разход в лева | Остатък в лева |
| Каса |  |  |  |  |
|  |  |  |  |  |
| Приход | Салдо на 01.01.2018г. |  70,00 |  |  |
| 1. | Теглени ср-ва от ДСК Стрелча | 2300,00 |  |  |
| 2. | Членски внос Читалище |  65,00 |  |  |
|  | Общо | 2435,00 |  |  |
| Разход |  |  |  |  |
| 1. | Заплата библиотекар |  | 1073,93 |  |
| 2. | Счетоводни услуги |  | 201,40 |  |
| 3. | Културни мероприятия |  | 150,00 |  |
| 4. | Хонорар секретар |  | 175,00 |  |
| 5. | Хонорар председател |  | 300,00 |  |
| 6. | Командировки |  | 12,00 |  |
| 7. | Закупуване на книги |  | 202,67 |  |
| 8.  | Други |  | 432,78 |  |
|  | Общо |  | 239778 |  |
|  | Салдо към 31.12.2017г. |  |  | 37,22 |
|  |  |  |  |  |
| Банка |  |  |  |  |
|  |  |  |  |  |
| Приход | Салдо 01.01.2017г. | 4668,50 |  |  |
| 2. | Държавна субсидия | 4187,50 |  |  |
| 3. | Дофинансиране Община Стрелча | 250,00 |  |  |
|  | Общо | 9106,00 |  |  |
| Разход |  |  |  |  |
| 1. | Такса услуги |  | 203,50 |  |
| 2. | ДОД – 10% |  | 180,23 |  |
| 3. | ЗО |  | 166,97 |  |
| 4. | ДЗП |  | 104,37 |  |
| 5. | ДОО |  | 406,46 |  |
| 6 | Теглени средства -заплата |  | 2300,00 |  |
|  | Общо |  | 3361,53 |  |
|  | Салдо Банка |  |  | 5744,47 |

Изготвил: …………

/Стефка Бончева/

Член на ЧН на НЧ ”ЗОРА-1928 г.”

Съгласувал:……………

 /Стойка Гущерова/

Председател на НЧ ”ЗОРА-1928 г.”